Home -- Fulfulde -- Perform a PLAY -- 153 (Does the devil exist 1)
153. Hara Ibuliisa no woodi 1
Paykun : "Miɗo mari landal : Hara Ibuliisa no woodi tigi? Ko honto o iwi?"
Ibuliisa no woodi tigi. Taariika makko on ko ka kammu fuɗɗii.
Paykun : "Ka kammu?"
Ko kanko Yajurhatu åurnoo malaa’ikaaåe tagaaåe åen fow labeede.
Ko o taganaa ko fii rewugol Alla jom Åural on. Onsay miijooji wonduɗi e mawnintinaare naati ka nder åernde makko.
Yajurhatu : "Miɗo faalaa wonude åurɗo mawnude on. Wa Alla! Miɗo faalaa laamaade fow. Miɗo faalaa wonude Alla."
Åayru himo faalanoo wonude åurɗo mawnude on edii yo rewu åurɗo mawnude on, e maanaa Alla Jom ngurndan ɗan on piiti mo ka leydi.
Gila nden ñannde, himo noddireede Ibuliisa maaɗun kadi Seytaane, ko kanko woni gaño Alla on. Himo rewirde no o waawiri fow fii no o jiiåira e no bonnitira eååoore Alla nde Alla eååani nden yimåe makko åen.
Alla no faalaa yo en wuuru – ibuliisa ko mayde men nden faalaa.
Alla no yiɗi goonga on – ibuliisa kan ko fenoowo.
Alla no yiɗi yo ýuååondiral wonu hakkunde makko e yimåe åen – kanko Ibuliisa ko mulugol åe o faalaa.
Paykun : "O fooluno Aadama e Hawaa. Åe yani e ko o jarribii åe kon."
Miɗo hollude ma eååoore makko bonde nden : Fii no o naåira yimåe åen ka woɗɗitii e Alla, o adday sikkitaare e sogitaare ka nder åerɗe yimåe åen telenma Alla.
Ibuliisa : "Hara Alla daalii tigi wonde en haanaa ñaamude åiååe ngal leggal? Hara o toŋanii on hendagol ko åuri kon e moýýude?"
Aadama e Hawaa accuno åe ɗaynaa. Sabu ɗun, mayde nden naati e nder aduna on. Gila nden ñannde aaden kala no sendaa e Alla.
Kono giggol Alla ngol no åuri ɗun mawnude, ko ɗun waɗi si o fodi fodaari fii foolugol ibuliisa e fii moýýintingol kadi piiji ɗin fow, fow wontira no wonirnoo non ka aranun.
Paykun : "Ɗun ko fii annabi Iisaa wonaa e yewteede, miɗo felliti."
Ko goonga maa. Ko annabi Iisaa woni fooluɗo on! Ibuliisa no diwnude yeeso innde makko nden.
Himo anndunoo gila ka lanwal ko annabi Iisaa waɗata nde o jibinaa, ko ɗun si o huutori Fir’awna e woååe goo fii yo o mulu Yahuudiyankeeåe åen.
Kono Alla jaåaano eååoore makko nden laatoo. Annabi Iisaa jibinaa e jemmaare e ndee nokkuure wi’eteende Baytilahiimi.
Ko annabi Iisa tigi woni fooloowo on! Ko addi mo ko fii bonnugol kuuɗe ibuliisa ɗen. Ko ɗun si ibuliisa añi mo, jooni non himo furgude.
Heɗite taariika hikkiiɗo on, mi sifanto on yewtere an nden.
Yewtooåe : Fillitotooɗo, paykun, Yajurhatu (ibuliisa)
© Copyright : CEF Allemagne
eng_Latn fuv_Latn fuv_Latn fuv_Latn quy_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn quy_Latn zho_Hant